Návrh smernice Európskeho Parlamentu a Rady ktorou sa mení a dopĺňa smernica 2005/68/ES o zaistení, pokiaľ ide o vykonávacie právomoci Komisie /* KOM/2006/0905 v konečnom znení - COD 2006/0280 */





[pic] | KOMISIA EURÓPSKYCH SPOLOČENSTIEV | Brusel, 22.12.2006 KOM(2006) 905 v konečnom znení 2006/0280 (COD) Návrh SMERNICE EURÓPSKEHO PARLAMENTU A RADY ktorou sa mení a dopĺňa smernica 2005/68/ES o zaistení, pokiaľ ide o vykonávacie právomoci Komisie (predložený Komisiou) 2006/0280 (COD) Návrh SMERNICE EURÓPSKEHO PARLAMENTU A RADY ktorou sa mení a dopĺňa smernica 2005/68/ES o zaistení, pokiaľ ide o vykonávacie právomoci Komisie (Text s významom pre EHP) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 47 ods. 2 a článok 5, so zreteľom na návrh Komisie[1], so zreteľom na stanovisko Európskeho hospodárskeho a sociálneho výboru[2], konajúc v súlade s postupom ustanoveným v článku 251 zmluvy[3], keďže: (1) Smernica Európskeho parlamentu a Rady 2005/68/ES zo 16. novembra 2005 o zaistení, ktorou sa menia a dopĺňajú smernice Rady 73/239/EHS, 92/49/EHS, ako aj smernice 98/78/ES a 2002/83/ES[4] stanovuje, že v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[5], sa majú prijať určité opatrenia. (2) Rozhodnutie 1999/468/ES bolo zmenené a doplnené rozhodnutím 2006/512/ES, ktorým sa zaviedol regulačný postup s kontrolou pre opatrenia so všeobecnou pôsobnosťou, ktorých cieľom je zmeniť a doplniť nepodstatné prvky základného aktu prijatého podľa postupu uvedeného v článku 251 zmluvy okrem iného zrušením niektorých z týchto prvkov alebo doplnením nových nepodstatných prvkov. (3) Podľa spoločného vyhlásenia Európskeho parlamentu, Rady a Komisie[6] k rozhodnutiu 2006/512/ES akty, ktoré sú už účinné, sa musia upraviť v súlade s platnými postupmi. Toto vyhlásenie obsahuje zoznam aktov, ktoré sa musia prioritne upraviť, vrátane smernice 2005/1/ES. Za účelom úpravy tejto smernice je potrebné zmeniť a doplniť smernicu 2005/68/ES. (4) Na Komisiu by sa mala preniesť najmä právomoc prijímať opatrenia na implementáciu smernice 2005/68/ES, aby sa zohľadnil technický rozvoj v odvetví poisťovníctva alebo finančných trhov a zabezpečilo jednotné uplatňovanie uvedenej smernice. Ide konkrétne o také opatrenia, ktorých cieľom je rozšírenie zoznamu právnych foriem, vysvetlenie alebo úprava položiek tvoriacich mieru solventnosti, zvýšenie súm zaistného alebo zaistného plnenia používaných na výpočet požadovanej miery solventnosti pre osobitné činnosti zaistenia alebo druhy zmlúv, úprava minimálneho garančného fondu a objasnenie definícií. Keďže ide o opatrenia so všeobecnou pôsobnosťou, ktorých cieľom je zmeniť a doplniť nepodstatné prvky smernice 2005/68/ES, mali by sa prijať v súlade s regulačným postupom s kontrolou stanoveným v článku 5a rozhodnutia 1999/468/ES. (5) Smernica 2005/68/ES by sa preto mala zodpovedajúcim spôsobom zmeniť a doplniť. (6) Vzhľadom na to, že zmeny a doplnenia smernice 2005/68/ES majú len technický charakter a týkajú sa len postupov výborov, nevyžadujú transpozíciu zo strany členských štátov. Nie je preto potrebné prijať ustanovenia s týmto účinkom, PRIJALI TÚTO SMERNICU: Článok 1 Smernica 2005/68/ES sa mení a dopĺňa takto: 1. Článok 55 sa mení a dopĺňa takto: 2. Odsek 2 sa nahrádza týmto znením: „2. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na ustanovenia jeho článku 8.“ 3. Odsek 3 sa vypúšťa. 4. V článku 56 sa úvodná veta nahrádza takto: „Nasledujúce vykonávacie opatrenia, ktorých cieľom je zmena a doplnenie nepodstatných prvkov tejto smernice, sa prijmú v súlade s regulačným postupom s kontrolou podľa článku 55 ods. 2.“ Článok 2 Táto smernica nadobúda účinnosť […] dňom nasledujúcim po jej uverejnení v Úradnom vestníku Európskej únie . Článok 3 Táto smernica je adresovaná členským štátom. V Bruseli Za Európsky parlament Za Radu Predseda predseda[pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic][pic] [1] Ú. v. EÚ C […], […], s. […]. [2] Ú. v. EÚ C […], […], s. […]. [3] Ú. v. EÚ C […], […], s. […]. [4] Ú. v. ES L 323, 9.12.2005, s. 1. [5] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11). [6] Ú. v. EÚ C 255, 21.10.2006, s. 1.